Yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukainen ilmoitus julkisen palvelun velvoitteiden asettamisesta tietyille sisäisen lentoliikenteen reiteille (ETA:n kannalta merkityksellinen teksti)



Virallinen lehti nro C 017 , 24/01/2003 s. 0003 - 0004



Yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukainen ilmoitus julkisen palvelun velvoitteiden asettamisesta tietyille sisäisen lentoliikenteen reiteille (2003/C 17/03) (ETA:n kannalta merkityksellinen teksti) Ruotsin hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti päättänyt asettaa julkisen palvelun velvoitteen, joka koskee seuraavilla reiteillä harjoitettavaa säännöllistä edestakaista lentoliikennettä 26. lokakuuta 2003 alkaen: Kiiruna-Luulaja Kiiruna-Uumaja Jällivaara-Luulaja Jällivaara-Uumaja Luulaja-Uumaja Kaikki edellä mainitut reitit palvelevat sellaisten kuntien välistä liikennettä, jotka ovat asetuksessa (ETY) N:o 2408/92 tarkoitettuja syrjäisiä alueita tai kehitysalueita. Julkisen palvelun velvoitteeseen sisältyy joukko liikenteenharjoittajille asetettavia vaatimuksia, jotka liittyvät lentojen määrään, matkustajakapasiteettiin, aikatauluihin, lippujen enimmäishintaan jne. Kyseiset vaatimukset ovat seuraavat: Vähimmäisvuoroväli Taulukossa esitetään vuorojen vähimmäismäärä arkipäivisin eri ajanjaksojen aikana kullakin edellä mainituista reiteistä. Reittien aikataulujen on oltava sellaiset, että ne mahdollistavat menolennon aamulla ja paluulennon iltapäivällä/illalla, jotta matkustaja voi viettää päivän määränpäässä. >TAULUKON PAIKKA> Konetyyppi ja kapasiteetti Lentokoneessa on oltava vähintään 30 istumapaikkaa lentoa kohti. Käyttöasteelle asetetaan kutakin matkaosuutta ja koko lentoreittiä koskevat rajoitukset. Keskimääräinen käyttöaste ei saa ylittää yhdelläkään matkaosuudella 80:tä prosenttia. Sama rajoitus koskee koko lentoreittiä. Matkanopeuden (TAS) on oltava vähintään 200 solmua. Lentokoneen on oltava paineistettu. Matkustajakohtaisen matkatavara- ja rahtikapasiteetin on täyteen lastatussa lentokoneessa ja normaaleissa sääolosuhteissa oltava vähintään 20 kg. Hinnat Jokaiselle vuorolle on oltava tarjolla alennuslippuja yksityismatkustajille sekä lapsille, nuorille, opiskelijoille, eläkeläisille ja näiden kanssa matkustaville perheenjäsenille. Hinnoista ja aikatauluista on tiedotettava yleisen GDS-järjestelmän kautta. Yhteistyösopimukset Interlining-sopimuksia voidaan käyttää vallitsevan markkinakäytännön mukaisesti. Palvelun jatkuvuus Laatuvaatimuksen mukaan vähintään 80 prosenttia lähdöistä saa olla alle 5 minuuttia myöhässä ja 95 prosenttia lähdöistä saa olla alle 15 minuuttia myöhässä. Palvelun säännöllisyysasteen on oltava 99 prosenttia kalenterivuoden neljännestä kohden. Tiedottaminen, lippujen varaaminen ja myynti Koko lentomatkasta on ennalta oltava helposti saatavissa selkeää tietoa. Tietojen helppo saatavuus on erityisen tärkeää toimintarajoitteisille henkilöille. Lentoyhtiö vastaa siitä, että jakelu- ja varausjärjestelmän kautta jaetaan ajantasaista ja virheetöntä tietoa aikatauluista ja lipuista. Asiakkaan on voitava varata ja ostaa lentolippuja helposti ja vallitsevan käytännön mukaisesti. Liikkumisen helppouteen liittyvät vaatimukset Lentoyhtiön on varmistettava, että toimintarajoitteisten henkilöiden tarpeet otetaan huomioon seuraavasti: - Koneeseen on voitava nousta ja siitä on voitava poistua turvallisesti ja miellyttävästi. - Matkan aikana tarjotaan saatto- ja vastaavia palveluja, jos konetta/lentoyhtiötä joudutaan vaihtamaan. - Jatkoyhteyksistä ja -mahdollisuuksista annetaan tietoa ennen lentoa. - Tietoa tarjotaan myös matkan aikana (myös näkö- ja kuulovammaisille). - Asiakkaan on voitava varata ja ostaa lentolippuja helposti. Ympäristövaatimukset Tavoitteena on tarjota palveluja, joilla on mahdollisimman pienet ympäristövaikutukset, ja pyrkiä siten pitkäjänteisen kestävän kehityksen mukaiseen liikennejärjestelmään. Palvelulle asetetaan seuraavat yleiset vaatimukset: - Laitteistoja, ajoneuvoja ja lentokoneita on käytettävä ja ylläpidettävä niin, että niistä aiheutuu mahdollisimman vähän meluhaittoja ja haitallisia päästöjä. - Kaikkien ympäristövaikutuksia aiheuttavien koneiden ja laitteiden on oltava toimivia, ja niitä on käytettävä voimassa olevien ohjeiden mukaisesti. - Lentokoneen meluarvojen on pysyttävä ICAOn liitteen 16 luvussa 3 sallituissa rajoissa. Palveluvelvoitteen seuranta Reitillä liikennöivän lentoyhtiön on annettava Ruotsin liikennevirastolle kertomus velvoitteiden täyttämisestä. Kertomus on annettava neljännesvuosittain.